منیزہ ہاشمی

منیزہ ہاشمی کی پیدائش 1946 کو ہوئی۔وہ ایک براڈ کاسٹر ، ٹیلی ویژن پروڈیوسر اور پاکستان ٹیلی وژن کے سابق جنرل منیجر ہیں۔ منیزہ ہاشمی کو عوامی میڈیا کے ساتھ کام کرنے کا چار دہائیوں سے زیادہ کا تجربہ حاصل ہے۔ وہ ممتاز پاکستانی شاعر فیض احمد فیض کی سب سے چھوٹی بیٹی ہیں۔
 ذاتی زندگی 
منیزہ ہاشمی 1946 میں فیض احمد فیض اور ایلس فیض کے ہاں پیدا ہوئیں ۔ ان کی ایک بڑی بہن ، سلیمہ ہاشمی ہے ، جو ایک قابل مصور ، معلم اور سماجی کارکن ہے۔  منیزہ ہاشمی نے حمیر ہاشمی سے شادی کی اور ان کے دو بچے ہیں۔ پہلا بیٹا عدیل ہاشمی اداکار ہیں اور دوسرا بیٹا علی مدیح ہاشمی ہے جو ماہر نفسیات اور مصنف بھی ہے۔  ۔منیزہ ہاشمی نے امریکا کی ریاست ہوائی کی یونیورسٹی سے تعلیم کے مضمون میں ماسٹر ڈگری حاصل کی  ۔منیزہ ہاشمی نے 1967 میں بطور اسسٹنٹ پروڈیوسر پاکستان ٹیلی ویژن (پی ٹی وی) میں کام شروع کیا۔ 1998 میں ، انھوں نے پی ٹی وی کے لاہور اسٹیشن میں جنرل منیجر کا عہدہ سنبھالا۔ سرکاری نشریاتی ادارے سے ریٹائرمنٹ کے وقت وہ پی ٹی وی میں ڈائریکٹر پروگرام تھیں۔ منیزہ ہاشمی دو بار دولت مشترکہ براڈکاسٹنگ ایسوسی ایشن کے بورڈ کی صدر منتخب ہوئیں۔ بعد میں ، جب وہ سی بی اے نے خود کو پبلک میڈیا الائنس کے نام سے متعارف کروایا تو وہ بورڈ کی صدر کی حیثیت سے لوٹ آئیں۔ منیزہ ہاشمی فیض میلے کی مقبولیت میں کلیدی کردار ادا کرتی رہی ہیں۔

 ایوارڈز 
منیزہ ہاشمی کو 2003 میں فن میں اعلی کارکردگی کے لیے پرائڈ آف پرفارمنس ایوارڈ ملا۔  انھیں "تعلیمی میڈیا میں نمایاں کامیابیوں" کے لیے جاپانی نشریاتی ادارہ این ایچ کے کے صدر برائے NHK انعام سے نوازا گیا۔
 کتابیات 
منیزہ ہاشمی کا مشہور پاکستانی خواتین کے انٹرویوز کا مجموعہ ، کون کون میں؟ کو پائیدار ترقیاتی پالیسی انسٹی ٹیوٹ نے 2014 میں شائع کیا تھا۔ 





 حوالہ جات 

زمرہ:پاکستانی نشر کاران
زمرہ:1946ء کی پیدائشیں
زمرہ:بقید حیات شخصیات
زمرہ:پاکستانی ٹیلی وژن پروڈیوسرز
زمرہ:انگریز نژاد پاکستانی شخصیات
زمرہ:پاکستانی خواتین مصنفین
زمرہ:پاکستانی خواتین
زمرہ:پاکستانی مصنفات
زمرہ:بیسویں صدی کی پاکستانی اداکارائیں
زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:تمغائے حسن کارکردگی وصول کنندگان